b'\n_START_ARTICLE_\nAlexander von Zemlinsky\n_START_SECTION_\nBakgrunn\n_START_PARAGRAPH_\nZemlinsky ble f\xc3\xb8dt i en sv\xc3\xa6rt multikulturell familie. Zemlinskys bestefar, Anton Semlinski, immigrerte fra Zsolna, Ungarn til \xc3\x98sterrike og giftet seg med en \xc3\xb8sterriksk kvinne. Begge var fra strengt romersk-katolske familier, og Alexanders far, Adolf, var oppfostret som katolikk. Alexanders mor var f\xc3\xb8dt i Sarajevo av en sefardisk far og en  bosnisk-muslimsk mor. Alexanders familie konverterte til hans bestefars religion, judaismen, og Zemlinsky ble f\xc3\xb8dt og oppfostret som j\xc3\xb8de. _NEWLINE_Faren hans la det aristokratiske "von" til navnet, selv om verken han eller hans forfedre var aristokrater. Han begynte ogs\xc3\xa5 \xc3\xa5 stave etternavnet med "Z".\n_START_SECTION_\nKomponist\n_START_PARAGRAPH_\nAlexander von Zemlinsky hadde en viktig st\xc3\xb8ttespiller i Johannes Brahms. I 1893, etter en invitasjon fra Zemlinskys l\xc3\xa6rer Johann Nepomuk Fuchs, overh\xc3\xb8rte Brahms en fremf\xc3\xb8ring av Zemlinskys Symfoni i d-moll. Kort tid etter dette overvar Brahms ogs\xc3\xa5 en fremf\xc3\xb8ring av en av Zemlinskys kvartetter av Hellmesberger Kvartett. Imponert av Zemlinskys musikk anbefalte Brahms den yngre komponistens klarinett-trio (1896) til forlaget Simrock for utgivelse._NEWLINE_Zemlinsky m\xc3\xb8tte ogs\xc3\xa5 Arnold Sch\xc3\xb6nberg da sistnevnte ble medlem av Polyhymnia, et orkester hvor han spilte cello og som han bidro til \xc3\xa5 grunnlegge i 1895. De to ble n\xc3\xa6re venner, og senere beundrere av hverandres musikk, og svogere da Schoenberg giftet seg med Zemlinskys s\xc3\xb8ster Mathilde._NEWLINE_Zemlinsky emigrerte til USA etter Anschluss, da Adolf Hitler bemektiget seg \xc3\x98sterrike i 1938.'